એક દિવસ ભગવાન સોમેશ્વર બેઠા હતા ત્યાં તેમની સામે એક ગાય અને તેનું વાછરડું એક બ્રાહ્મણના ઘરની સામે ઊભાં હતાં. તે બ્રાહ્મણ વાછરડાના નાકમાં રસ્સી નાખવાનો હતો. વાછરડું તેના વિરોધમાં હતું. બ્રાહ્મણની વૃત્તિના વિરોધમાં વાછરડું તેને મારવા માગતું હતું તેવામાં જ ગાયે કહ્યું કે બેટા આવું ન કરીશ, નહીંતર તને બ્રહ્મહત્યાનું પાપ લાગશે ત્યારે વાછરડાએ કહ્યું કે બ્રહ્મહત્યાના પાપમાંથી મુક્તિ કેવી રીતે મળે તે મને ખબર છે.